ওয়ালথার
কার্ল ভ্যাল্টার জিএমবিএইচ স্পোর্টঅফেন বা ওয়ালথার (ইংরেজি: Carl Walther GmbH Sportwaffen বা Walther) হচ্ছে একটি জার্মান আগ্নেয়াস্ত্র প্রস্তুতকারী প্রতিষ্ঠান। প্রায় ১০০ বছরেরও বেশি সময় ধরে পিস্তলের উন্নয়নে এই প্রতিষ্ঠানটি গুরুত্বপূর্ণ ও আলোচিত ভূমিকা রেখে এসেছে। এর কিছু অস্ত্র অনেকটা কিংবদন্তির শামিল। এর মধ্যে আছে পিপিকে ও পি৯৯। এ দুটো মডেলের পিস্তলই বিখ্যাত কাল্পনিক চরিত্র জেমস বন্ডের ব্যবহারের কারণে বিশেষভাবে পরিচিত। এছাড়াও দ্বিতীয় বিশ্বযুদ্ধের সময় জার্মান বাহিনীর একটি আদর্শ সাইডআর্ম ছিলো ওয়ালথার নির্মিত পি৩৮।